મુંબઈ: એક બાજુ એવી કેટલીય ફિલ્મ હસ્તીઓ છે જેમણે રાજકારણમાં એન્ટ્રી મારી છે, તો બીજી બાજુ રાજકારણ સાથે સંકળાયેલા કેટલાક લોકો હવે બોલિવૂડમાં એન્ટ્રી મારી રહ્યા છે. મહારાષ્ટ્રના મુખ્યપ્રધાન દેવેન્દ્ર ફડણવીસનાં પત્ની અમૃતા ફડણવીસે બોલિવૂડમાં એન્ટ્રી મારી છે. અમૃતા ફડણવીસ હવે ફિલ્મોમાં ગીતો ગાતાં જોવાં મળશે. અમૃતા ફડણવીસે કુણાલ કોહલીની ફિલ્મ ‘ફિર સે’માં બે ગીત ગાયાં છે અને ફિલ્મ નિર્માતા પ્રકાશ ઝાની ફિલ્મ ‘જય ગંગાજલ’માં પણ ગીત ગાયું છે. સ્વયં પ્રકાશ ઝાએ એક અંગ્રેજી અખબારમાં આ અંગે ઘટસ્ફોટ કર્યો છે.